 **บันทึกข้อความ**

**ส่วนราชการ** งานนิติการ สำนักปลัด เทศบาลตำบลปรุใหญ่

**ที่** นม 52371/1728 **วันที่**  24 สิงหาคม 2566

**เรื่อง** รายงานผลคะแนนการประเมินคุณธรรมและความโปร่งใสในการดำเนินการของหน่วยงานภาครัฐ

 (Integrity and Transparency Assessment : ITA) ประจำปีงบประมาณ พ.ศ. 2566

**เรียน** นายกเทศมนตรีตำบลปรุใหญ่

 **เรื่องเดิม**

 ตามที่ สำนักงานคณะกรรมการป้องกันและปราบปรามการทุจริตแห่งชาติ ได้กำหนดให้มีการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ประจำปีงบประมาณ พ.ศ. 2566 โดยมีวัตถุประสงค์เพื่อให้หน่วยงานภาครัฐได้รับทราบถึงสถานการณ์เกี่ยวกับการดำเนินงานด้านคุณธรรมและความโปร่งใส พร้อมทั้งส่งเสริมและพัฒนาให้หน่วยงานภาครัฐสามารถนำผลการประเมินฯ ไปใช้ประกอบการปรับปรุงพัฒนาองค์กรให้มีประสิทธิภาพ ทั้งในด้านการปฏิบัติงาน การให้บริการ และการอำนวยความสะดวกต่อประชาชน รวมถึงเป็นเครื่องมือในการยกระดับมาตรฐานการดำเนินงานภาครัฐตามตัวชี้วัดของแผนแม่บทภายใต้ยุทธศาสตร์ชาติ ประเด็นการต่อต้านการทุจริตและประพฤติมิชอบ (พ.ศ. 2561 - 2580) นั้น

 **ข้อเท็จจริง**

 สำนักงาน ป.ป.ช. ได้ดำเนินการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ. 2566 เรียบร้อยแล้ว โดย เทศบาลตำบลปรุใหญ่ ได้รับผลการประเมินอยู่ในระดับผ่านและบรรลุค่าเป้าหมาย ซึ่งมีคะแนนในภาพรวมอยู่ที่ 87.04 คะแนน ระดับผลการประเมิน อยู่ในระดับ A เมื่อพิจารณาจากผลการประเมิน จะเห็นได้ว่า จุดอ่อนของการประเมินในครั้งนี้ คือ ส่วนที่ 1 แบบวัดการรับรู้ของผู้มีส่วนได้ส่วนเสียภายใน หรือแบบวัด IIT ซึ่งเป็นการเปิดโอกาสให้บุคลากร ในสังกัดทุกระดับที่ปฏิบัติงานมาไม่น้อยกว่า 1 ปี ได้มีโอกาสสะท้อนและแสดงความคิดเห็นต่อคุณธรรมและความโปร่งใสของหน่วยงานตนเอง โดยสอบถามการรับรู้และความคิดเห็นใน 5 ตัวชี้วัด ได้แก่ ตัวชี้วัดที่ 1 การปฏิบัติหน้าที่ ตัวชี้วัดที่ 2 การใช้งบประมาณ ตัวชี้วัดที่ 3 การใช้อำนาจ ตัวชี้วัดที่ 4 การใช้ทรัพย์สินของราชการ ตัวชี้วัดที่ 5 การแก้ไขปัญหาการทุจริต ซึ่งเทศบาลฯ ได้รับผลการประเมินต่ำที่สุด ควรพัฒนาและปรับปรุงการดำเนินการตามตัวชี้วัดดังกล่าว โดยเฉพาะอย่างยิ่ง ตัวชี้วัดที่ 4 การใช้ทรัพย์สินของราชการ

 **ข้อเสนอเพื่อพิจารณา**

 จากข้อเท็จจริงดังกล่าวข้างต้น เห็นควรพิจารณาดำเนินการ ดังนี้

 1. แจ้งผลการประเมินฯ ประจำปีงบประมาณ พ.ศ. 2566 ให้บุคลากรภายในเทศบาลฯ ได้รับทราบ และเผยแพร่ผ่านเว็บไซต์หลักของเทศบาลฯ ให้ประชาชนรับทราบโดยทั่วกัน

 2. ทำการวิเคราะห์ผลการประเมินฯ ในครั้งนี้ เพื่อปรับปรุง หาแนวทางในการแก้ไขในข้อที่มีคะแนนต่ำสุด เพื่อยกระดับให้มีคะแนนสูงยิ่งขึ้นตามเกณฑ์การประเมินต่อไป

 จึงเรียนมาเพื่อโปรดทราบและพิจารณาดำเนินการต่อไป

 (นางสาวลักษณ์นารา ดงบังสถาน)

 นิติกรปฏิบัติการ

แนบท้ายบันทึกข้อความ งานนิติการ ที่ นม 52371/ ลงวันที่ สิงหาคม 2566

เรื่อง รายงานผลคะแนนการประเมินคุณธรรมและความโปร่งใสในการดำเนินการของหน่วยงานภาครัฐ

..................................................................................................................................

เรียน หัวหน้าสำนักปลัดเทศบาล เรียน ปลัดเทศบาลตำบลปรุใหญ่

 - เพื่อโปรดทราบ/พิจารณา - เพื่อโปรดทราบ/พิจารณา

 ........................................................... ...........................................................

 ........................................................... ...........................................................

 (นางโชติมา พันธุ์โยธี) (นายคมคาย นะราช)

 หัวหน้าฝ่ายอำนวยการ หัวหน้าสำนักปลัดเทศบาล

เรียน นายกเทศมนตรีตำบลปรุใหญ่

 - เพื่อโปรดทราบ/พิจารณา

 ........................................................... ...........................................................

 ........................................................... ...........................................................

 (นางนรีรัตน์ ชัยกิตต์วรวิบูล) (นางฉมามาศ อินทรักษา)

 รองปลัดเทศบาล รักษาราชการแทน นายกเทศมนตรีตำบลปรุใหญ่

 ปลัดเทศบาลตำบลปรุใหญ่





